**Obec Malé Chyndice**

**Malé Chyndice 79, 951 54 Malé Chyndice**

Vec: **Výzva na predloženie ponuky**

 Obec Malé Chyndice, ako verejný obstarávateľ v zmysle § 7 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) Vás žiada o predloženie ponuky v zmysle § 117 ZVO na nižšie špecifikovaný predmet zákazky s názvom **„Rekonštrukcia nevyužívaného objektu na klub seniorov v obci Malé Chyndice“**.

1. **Identifikácia verejného obstarávateľa:**

Názov verejného obstarávateľa:Obec Malé Chyndice

Sídlo: Malé Chyndice 79, 951 54 Malé Chyndice

Štatutárny zástupca: Eva Belančíková, starostka obce

 IČO: 00399434

 DIČ: 2021056697

 Tel.: 037/788 42 01

Mob.: 0944 411 668

E-mail: ocumalechyndice@gmail.com

Internetová stránka: www.malechyndice.sk

Bankové spojenie: Prima banka Slovensko, a.s.

Číslo účtu IBAN: SK35 5600 0000 0022 3982 5003

1. **Miesto a spôsob predloženia/doručenia ponuky:** v listinnej forme poštou, kuriérom alebo osobne na adresu: Obec Malé Chyndice, Malé Chyndice 79, 951 54 Malé Chyndice

 Uchádzač môže predložiť iba jednu ponuku.

 Uchádzač predkladá ponuku v neporušenej a zalepenej obálke/obale.

1. **Kontaktná osoba:** Eva Belančíková, mobil: 0944 411 668
2. **Predmet obstarávania:**

Predmetom obstarávania sú stavebné práce na realizáciu diela „**Rekonštrukcia nevyužívaného objektu na klub seniorov v obci Malé Chyndice“**

**CPV kód predmetu zákazky: 45000000-7 Stavebné práce**

1. **Typ zmluvy, ktorá bude výsledkom verejného obstarávania:**

Zmluva o dielo.

1. **Podrobný opis predmetu zákazky (predmetu obstarávania):**

Predmetom obstarávania sú stavebné práce v objekte v nasledovnom rozsahu:

- murárske práce

- vnútorné omietky

- kanalizácia

- vodovod

- kúrenie, vykur. telesá

- demontáž a montáž okenných a dveroných konštrukcií

- podlahy z dlaždíc

- obklady a nátery

- maľby

- elektromontáže

**V zmysle výkazu výmer, ktorý je prílohou tejto výzvy!**

Predmet zákazky nie je rozdelený na časti. Uchádzač musí predložiť ponuku na celý predmet zákazky. Uchádzačom sa nepovoľuje predložiť variantné riešenie vo vzťahu k požadovanému predmetu zákazky.

Predmet zákazky v celom rozsahu je opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať úžitkové, prevádzkové, funkčné a estetické charakteristiky, ktoré sú nevyhnutné na zabezpečenie účelu, na ktoré sú uvedené zariadenia určené. Pri produktoch, príslušenstvách konkrétnej značky, môže uchádzač predložiť aj ekvivalenty inej značky v rovnakej alebo vyššej kvalite.

1. **Predpokladaná hodnota zákazky: 18 620,00 EUR bez DPH**
2. **Miesto a termín dodania predmetu zákazky**:

Miesto stavby: Obec Malé Chyndice, k.ú. Malé Chyndice, parcela č. 63/2

1. **Lehota na dodanie alebo dokončenie predmetu zákazky alebo trvanie zmluvy:** do 31.3.2021

Obhliadka miesta realizácie zákazky je možná. Informácie je možné získať a termín obhliadky je možné dohodnúť s kontaktnou osobou pre verejné obstarávanie. Výdavky spojené s obhliadkou miesta realizácie zákazky idú na ťarchu uchádzača.

1. **Súťažné podklady k výzve na predloženie cenovej ponuky:**

Súťažné podklady sú bez úhrady. Súťažné podklady sú súčasťou tejto výzvy na predloženie ponuky a jej príloh.

1. **Financovanie predmetu zákazky:**

Z dotácie Ministerstva investícií, regionálneho rozvoja a informatizácie a z vlastných zdrojov obce. Verejný obstarávateľ neposkytuje preddavky ani zálohy. Platba bude uskutočnená so splatnosťou do 14 dní po vystavení faktúry.

1. **Lehota na predloženie ponuky:** 19.02.2021, 10:00

Pre posúdenie dodržania lehoty na predloženie ponuky je rozhodujúci čas prijatia ponuky do podateľne verejného obstarávateľa, resp. čas prevzatia ponuky verejným obstarávateľom.

1. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:**

Kritériom na vyhodnotenie ponúk je **najnižšia celková cena** **v EUR vrátane DPH** – váha kritéria je 100 %.

Uchádzačom navrhovaná zmluvná cena za dodanie požadovaného predmetu zákazky, uvedená v ponuke uchádzača, bude vyjadrená v eurách (EUR), matematicky zaokrúhlená na dve desatinné miesta.

Uchádzač musí predložiť Návrh na plnenie kritérii – podľa Prílohy č. 3 tejto výzvy – podpísaný uchádzačom alebo osobou oprávnenou konať za uchádzača, vrátane uvedenia identifikačných údajov. Úspešný bude ten uchádzač, ktorý navrhne najnižšiu cenu, splní požiadavky na predmet zákazky, obsah ponuky a podmienky účasti. Ostatní uchádzači budú neúspešní.

1. **Zábezpeka** – nevyžaduje sa
2. **Podmienky účasti, obsah ponuky a pokyny na zostavenie ponuky:**
	1. **Podmienky účasti týkajúce sa osobného postavenia:**
		1. Uchádzač musí spĺňať podmienky účasti týkajúce sa osobného postavenia podľa § 32 ods.1 písm. e) ZVO. Uchádzač musí byť oprávnený dodávať tovar, poskytovať službu alebo uskutočňovať stavebnú prácu zodpovedajúcu predmetu zákazky. Verejný obstarávateľ túto podmienku overí z verejne dostupných zdrojov.
		2. Uchádzač nesmie byť vedený v registri osôb so zákazom účasti vo verejnom obstarávaní, ktorý vedie Úrad pre verejné obstarávanie podľa § 183 ZVO. V prípade, že uchádzač je vedený v tomto registri ku dňu predkladania ponúk, nebude jeho ponuka hodnotená. Verejný obstarávateľ túto podmienku vyhodnotí z verejne dostupných zdrojov.
		3. Uchádzač musí byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora – ak relevantné. Verejný obstarávateľ túto podmienku vyhodnotí z verejne dostupných zdrojov.
	2. **Podmienky účasti týkajúce sa technickej alebo odbornej spôsobilosti**

Nepredkladá sa v rámci ponuky.

* 1. **Verejný obstarávateľ požaduje, aby ponuka obsahovala nasledovné doklady a**

 **údaje**:

* 1. **Ocenený výkaz výmer** (podľa Prílohy č. 2 tejto výzvy). Tento bude prílohou Zmluvy o dielo uzavretej medzi verejným obstarávateľom a úspešným uchádzačom.
	2. **Návrh uchádzača na plnenie kritérií - Krycí list ponuky** (podľa Prílohy č. 3 tejto výzvy) **na vyhodnotenie ponúk**. Uchádzač vo svojej ponuke navrhne cenu za zákazku podľa požadovného rozsahu. Uchádzač, ktorý nie je platiteľom DPH, uvedie jednotkovú cenu a uvedie, že nie je platiteľom DPH. Uchádzač, ktorý je platieľom DPH uvedie jednotkovú cenu bez DPH aj vrátane DPH. Uchádzačom navrhnutá cena musí byť uvedená ako konečná, musí zahŕňať všetky náklady spojené s plnením zákazky.
	3. **Návrh Zmluvy o dielo** (podľa Prílohy č. 4 tejto výzvy). Uchádzač vyplní v návrhu Zmluvy o dielo jeho identifikačné údaje a ustanovenia týkajúce sa ceny. Návrh Zmluvy o dielo uchádzač podpíše a opečiatkuje (ak relevantné).

Doklady v ponuke musia byť predložené ako originál, podpísané uchádzačom, alebo osobou oprávnenou konať za uchádzača a doručené v lehote na predloženie ponuky na vyššie uvedenú adresu verejného obstarávateľa.

Ponuky, doklady a dokumenty vo verejnom obstarávaní sa predkladajú v štátnom (slovenskom) jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

Ak uchádzač nepredloží všetky náležitosti ponuky podľa bodu 15 tejto výzvy, jeho ponuka nebude hodnotená.

1. **Otváranie ponúk:**  kancelária starostky obce - Obecný úrad Malé Chyndice, Malé Chyndice 79, 951 54 Malé Chyndice

Dátum a čas otvárania ponúk: 19.02.2021, 10:30

1. **Postup pri otváraní ponúk:**

Otváranie ponúk bude neverejné.

1. **Osoby určené pre styk so záujemcami a uchádzačmi:**

Prípadné nejasnosti, týkajúce sa výzvy na predloženie ponuky a jej jednotlivých príloh (súťažných podkladov), je možné konzultovať s kontaktnou osobou pre verejné obstarávanie - Eva Belančíková, mob. 0944 411 668, e-mail: ocumalechyndice@gmail.com.

|  |
| --- |
|  |

1. **Ďalšie informácie verejného obstarávateľa:**

Všetky náklady spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

 Uchádzač môže predloženú ponuku dodatočne doplniť, zmeniť alebo vziať späť

 do uplynutia lehoty na predloženie ponuky. Doplnenie, zmenu alebo späť vzatie ponuky je

 možné vykonať odvolaním pôvodnej ponuky na základe písomnej žiadosti uchádzača,

 podpísanej uchádzačom alebo osobou oprávnenou konať za uchádzača, doručenej osobne,

 zaslanej prostredníctvom poštovej zásielky alebo e-mailom.

Verejný obstarávateľ po vyhodnotení ponúk bezodkladne doručí informáciu o vyhodnotení ponúk všetkým uchádzačom, ktorých pomuky sa vyhodnocovali.

S úspešným uchádzačom bude podpísaná Zmluva o dielo. Uzavretá zmluva nesmie byť v rozpore so súťažnými podkladmi (Výzvou na predloženie ponuky a jej prílohami) a s ponukou predloženou úspešným uchádzačom.

 Splatnosť faktúry je 14 dní od jej preukázateľného doručenia verejnému obstarávateľovi.

 Ponuky doručené na adresu verejného obstarávateľa v lehote na predloženie ponuky

 sa uchádzačom nevracajú. Zostávajú u verejného obstarávateľa ako súčasť dokumentácie

 z verejného obstarávania.

 Proces tohto verejného obstarávania, ktorý osobitne neupravujú tieto súťažné podklady

 (Výzva na predloženie ponuky a jej prílohy) sa riadi príslušnými ustanoveniami ZVO.

1. **Dátum zaslania výzvy na predloženie ponuky: 10.02.2021**
2. **Dátum zverejnenia výzvy na predloženie ponuky na internetovej stránke obce: 10.02.2021**

V Malých Chyndiciach, dňa 10.02.2021

 ..........................................................

**Eva Belančíková**

 osoba zodpovedná za verejné obstarávanie

**Prílohy k výzve na predloženie ponuky:**

Príloha č. 1 - Technická správa klubovňa

Príloha č. 2 – Výkaz výmer

Príloha č. 3 - Návrh uchádzača na plnenie kritérií - Krycí list ponuky

Príloha č. 4 - Návrh Zmluvy o dielo